Bugge
        
         (Mandal-slekten)
Store norske leksikon,Historie,Historiske hjelpevitenskaper,Slektsforskning og genealogi,Norske slekter
Bugge er en slekt fra Mandal som stammer fra skipper Jens Tørrissen (1747–1790). Han var gift med Amalie Bugge (1754–1808), og deres etterkommere tok navnet Bugge.
Sønnen Christian Bugge (1787–1847) var far til skipsbyggmester Gunder Henrik Tørrisen Bugge (1817–1851), som igjen var far til høyesterettsadvokat, banksjef og stortingsmann Karl Ludvig Tørrisen Bugge (1840–1916), og til skipsreder Jørgen Ørbech Bugge (1829–1888). Sistnevntes sønner var fengselsprest Christian August Bugge (1853–1928), høyesterettsdommer Geirulf Bugge (1862–1940) og byråsjef Erling Bugge (1867–1957). Christian August Bugge var far til skattefogd i Stavanger, Jørgen Ørbech Bugge (1881–1940), og kunsthistorikeren, professor Anders Ragnar Bugge (1889–1955). Erling Bugge var far til skattedirektør Karl Ludvig Bugge (1902–1981). Les mer i Store norske leksikon Bugge genealogi